
SHEIKH SULEIMAN BIN MUHAMMAD AL-ALAWY 


Jina lake 
Sheikh Suleiman bin Muhammad bin Suleiman bin Said Al- 
Alawy, ameitwa Al-Alawy kutokana na kabila lake kuitwa hivyo 


cha Yungil nchini Omani. 


Kuzaliwa na Kulelewa kwake 
Kaskazini “B” Unguja mwaka 1318 AH (1900 AD). 

Babu yake Sheikh Suleiman ndiye aliehamia Unguja kutoka 
Oman. 


Mtetema, na akasoma Quran kwa mwalimu Mwinyi Kombo. 


Kusoma kwake na Mashekhe zake 

Sheikh Suleiman alibahatika kuwa na Mashekhe wengi 
waliokuwepo Zanzibar, Misri, Makka, Madina na kwengineko. 
Pia alibahatika kusoma fani nyingi sana na kila fani alisoma 
vitabu vingi. Baadhi ya Mashekhe wake na vitabu alivyosoma 
kwao yamo katika ljaza yake mashhuri. 

Miongoni mwa Masheikh zake pamoja na aliyoyasoma: 
1. Sheikh Muhammad bin Khalfan (Haji Suwedi), alisoma kwake 
elimu za Kiarabu Nahw, Sarfa, Balagha, Aadabu, Usooli-Din, 
Fikhi, Tasawuf vitabu vya Imamu Ghazali na Mawlana Haddad. 
2. Sheikh Muhsin bin Ali Barwany, Alisoma kwake Tafsiri ya 
Ouran, Sahih Bukhari, Ihyaa Ulumi-Din, Fathul-Wahhaab, Ignai 

sherehe ya Abi Shujaa, Mantiq, Nahw. Pia alibahatika 
kuchaguliwa na Shekh Muhsin asomeshe pahala pake. 
3. Sheikh Abubakar bin Abdalla Bakathir, alisoma kwake elimu 
ya Tafsiri, Hadithi na Mustalah wake, Ihyaa Ulumi-Din na Vitabu 
vya Aal-Baalawy. Nae alimpa idhini ya kusomesha katika 
Madrasa ya baba yake (Ukutani) fani za Balagha, Mustalah na 
Mantig. 
4. Sheikh Ahmad Muhammad Mlomry, alisoma kwake vitabu 
vya hadithi Mukhtasar Abi Jamra, Arbaina Nawawi, Shamail 
Muhammadiya, pia alisoma Madihi na Minhaji Taalibina kitabu 
kikubwa kusomeshwa cha Fighi ya Kishafii. 
5. Sheikh Abdalla bin Muhammad Bakathir, amesoma kwake 
fani za Nahw, Balagha na kitabu cha Ihyaa Ulumi Din. 
6. Alhabib Omar bin Ahmad bin Sumeit, amesoma kwake vitabu 
vya Tasawuf vikiwemo Ihyaa Ulumi-Din na vitabu vya Aal- 
Baalawy,Tajridi-Sarih (Mukhtasar ya Sahih Bukhari) na kampa 
ijaza ya vitabu vya Fikhi zaidi ya thalathini vikiwemo sherehe za 
Minhaaj, vitabu vya Sheikh Zakariya Al-Ansaari, Ibn Hajar Al- 
Haitamy, Shihaab Ramli, Al-Khatib Sharbiini. Pia alimpa ijaza ya 
kitabu Al-Adhkaar cha Imam Nawawi, na Sahih Bukhari. 
Pamoja na kusoma kwa Mashekhe wengi wa Kisunni pia 
alisoma kwa baadhi ya Mashekhe wa Kiibadhi waliokuwepo 
Zanzibar wakati huo wakiwemo Sheikh Seif bin Nassor Al- 
Kharusi, Sheikh Nassor bin Salim Al-Rawahi na Sheikh Qaswar 
bin Humud Ar-Rashidy. 


Madhehebu yake 
Sheikh Suleiman alikuwa Sunni katika Agida, akifuata 
Madhehebu ya Kishaafii katika Fighi, na alikuwa na Tariga ya 

Aal-Baalawy katika Tasawuf. 


Kusomesha kwake 

Sheikh Suleiman alikuwa na jitihada ya aina yake katika 
kusomesha, alikuwa kila wakati ana darasa popote alipo iwe 
mjini, Shamba na hata anapotokezea kusafiri kwenda Dar-es- 
Salaam huweka darasa. 

Miongoni mwa sehemu alizosomesha ni kama zifuatavyo: 

1. Shamba alikozaliwa na kukulia, kabla ya kuhamia mjini, 
Sheikh Suleiman akisomesha shamba Kazole kwa nyakati tofauti, 
alisomesha fani mbalimbali na watu wengi walinufaika nae. 
2. Ukutani iliyokuwepo Mkunazini mjini Unguja, kilikuwa ni 
kituo kikubwa cha elimu hapa Zanzibar kilichoanzishwa na 
Sheikh Abdalla Bakathir, walikuwepo Mashekhe mahiri 
wakisomesha na hata Sheikh Suleiman alipata kusoma hapo kwa 
Sheikh Abdalla na kwa Mashekhe wengine. Sheikh Suleiman 
aliteuliwa kudarasisha hapo tokea wakati wa mashekhe zake 
wakiwemo Sheikh Muhsin bin Ali Barwany na Sheikh Abubakar 
Bakathir na walipofariki wanafunzi wa Sheikh Abdalla Bakathir 
yeye ndie akashika makamu yao na kuendeleza kusomesha fani 
alizojaaliwa na Mola wake na kuimarisha Ukutani kielimu. 
Darasa za Ukutani zilikuwa zikianza asubuhi baada ya kumaliza 
nyiradi (wakati wa Ishraki) na kuendelea hadi nyakati za mchana. 
3. Msikiti Gofu uliopo Mkunazini mjini Unguja, ni moja ya 
kitovu cha elimu mjini Zanzibar kwa wakati huo, Mashekhe 
wengi walisomesha hapo fani tofauti. Sheikh Suleiman nae 
alipohamia mjini Darasa zake zilikuwa Msikiti Gofu pia baada ya 
kupewa idhini ya kudarisisha. Darasa za Msikiti Gofu zilikuwapo 
asubuhi kwa baadhi ya siku, na darasa za kudumu zilikuwa baina 

ya Magharibi na Isha. Pia alikuwa na darasa za nyakati tofauti 
hata zile za usiku wa manane. Sheikh Suleiman alishika darasa 
zote za Ukutani na Msikiti Gofu tokea mwaka 1377 AH (1957) 
mpaka kufariki kwake mwaka 1390 AH (1970). 

4. Maahad Islamiy (Muslim Academy) iliyokuwepo Forodhani 
mjini Unguja, hiki kilikuwa ni chuo rasmi kilichofunguliwa na 
Serikali ya wakati huo na kilisheheni Wanavyuoni waliosomesha 
fani tofauti, nacho kilikuwa ni miongoni mwa vituo vikubwa vya 
elimu ya dini kwa wakati huo. Sheikh Suleiman alikuwa 
akisomesha Maahad Islamiy fani mbalimbali na kushirikiana na 
Mashekhe wa hapo waliokuwa wakitoka nchi mbalimbali 
zikiwemo wenyeji wa Zanzibar, Lamu Kenya, Hadhramout, Misri 
n.k. 

Sheikh Suleiman alivisomesha takribani vitabu vyote 
alivyosoma kwa Mashekhe zake alivyovitaja katika ljaza yake na 
vengine asivyovitaja mfano Fathul-Muiin, Shifaa ya Qadhi lyadh 
na venginevyo. 


Mambo Aliyotuwachia 
Sheikh Suleiman ametuachia hazina kubwa ya andiko lake la 
IJAZA. Aliwapa Ijaza hio mabwana watatu nao ni: 
1. Alhabib Abdalla bin Ahmad bin Abdalla Al-Haddaar. 
2. Sayyid Hadi bin Ahmad bin Abdalla Al-Haddaar. 
3. Sayyid Omar bin Abdalla bin Sheikh (Mwenye Baraka). 
ljaza hio ameiandika kwa ufundi mkubwa na inatowa taswira 
ya elimu yake aliyoipata kwa kwa baadhi ya Masheikh zake wa 
Unguja na wale waliotembelea Unguja, Masheikh wa Dar-es- 
Salaam, pamoja na aliowatembelea Makka, Madina na Misri. 

Aidha anaelezea katika Ijaza hiyo namna alivyotangulizwa 
kudarisisha, nyiradi alizopewa ijaza na faida nyingi nyenginezo. 
Ijaza hiyo ni muhimu sana kwa kujuwa silsila ya elimu ya 
Mashekhe wa Zanzibar na Afrika Mashariki kwa ujumla na 
ambayo Alhabib Omar bin Ahmad bin Sumeit aliisifu sana. 

Pia Sheikh Suleiman alipokuwa Dar-es-Salaam alimtungia 
mwanafunzi wake Sheikh Muhammed Kisawaga kitabu kidogo 
cha Nahw ambacho hakijachapishwa na kwa wale waliosoma 
Muslim Academy wamesimulia kuwa alikuwa akiandika ubaoni 
kile anachokisomesha na hakuwa akitumia kitabu kimoja kwa 
baadhi ya fani. 


Wanafunzi Wake 
Sheikh Suleiman alikuwa na wanafunzi wengi sana, miongoni 
mwao walidarisisha katika uhai wake darasa za Msikiti Gofu na 
wengine walisomesha sehemu zingine visiwani Unguja na nje ya 
mipaka yake. Baadhi ya wanafunzi wake ni: 
1. Sayyid Ahmad Yasin. 
. Sayyid Omar bin Abdalla (Mwenye Baraka). 
. Sheikh Muhammad Salim Makka Annofliy. 
. Sheikh Shaabani bin Zahor. 
. Sheikh Abdalla Ayoub wa TAMTA, Tanga. 
. Sayyid Muhammad Adnaan Aideed. 
. Sayyid Abubakar (Shibli) Omar Qullatein. 
. Sayyid Ali Omar Qullatein. 
. Sayyid AbdulQadir bin AbdulRahman Al-Juneyd. 
10. Sheikh Harith bin Khelef Al-Ghaithy, aliyekuwa Mufti 
Mkuu wa Zanzibar. 
11. Sheikh Muhammad Mansoor. 

12. Ustadh Muhammad bin Shariff Said Albiidh. 
13. Sheikh Khamis bin Said wa Mtoni Dar-es-Salaam. 
14. Sheikh Saleh Omar Kaabi, Mufti Mkuu wa Zanzibar. 
15. Sheikh Machano bin Khamis. 
Na wengine wengi ambao wametawanyika kila sehemu ya 
Afrika Mashariki, tuliowataja ni baadhi tu kuhofia kurefusha. 


Kazi Alizofanya 

Kuna wakati Sheikh Suleiman alihamia Dar-es-Salaam na 
kufanya shughuli za usafirishaji (Tansport). 

Sheikh Suleiman pia alikuwa Tabibu wa maradhi ya kienyeji 
na alikuwa hachagui nani wa kumtibu, akitibu watu wa kabila 
zote na dini tofauti. 


Kizazi Chake 

Sheikh Suleiman alikuwa na watoto wawili wa kiume na 
wawili wa kike. Watoto wa kiume ni Dr. Zamil aliyefariki Dar-es- 
Salaam na Sheikh Muhammad aliefariki nchini Emarati. Ama 
binti zake wawii mmoja amewacha kizazi na mmoja hakuwa na 
kizazi. 

Sheikh Suleiman alikuwa na ndugu yake aliekuwa akiitwa 
Sheikh Zamil bin Muhammad Al-Alawy ambae pia aliruzukiwa 
kizazi. 


Kutaka Kuhama 

Baada ya Mapinduzi ya Zanzibar yaliofanyika mwaka 1964, 
Sheikh Suleimani alielekea Kampala nchini Uganda kwa Sheikh 
wake Alhabib Ahmad Mashuur Al-Haddad na kumtaka shauri la 
kuhama Unguja. Alhabib Ahmad akampatia kazi ya kusomesha 

katika Chuo cha Kiislamu na Sheikh Suleimani akawafiki 
kupatiwa nafasi hio. Ilipofika siku ya kutiliana mkataba, Alhabib 
Ahmad Mashuur akamwambia Sheikh Suleiman kuwa Alhabib 
Omar bin Ahmad bin Sumeit anamuamrisha arudi Unguja na 
kuwa naibu wake huko Unguja. Sheikh Suleiman bila ya kubisha 
akauitikia ujumbe aliopewa na akarudi kuishi Unguja mpaka 
kufariki kwake. 


Kufariki Kwake 
Sheikh Suleiman alifunga macho mchana wa siku ya 
Ijumamosi, mwezi 26 Muharram 1390 AH (4 April 1970). 
Alisaliwa Msikiti Gofu na Sala ya maiti iliongozwa na mwanafunzi 
wake Sayyid AbduQadir bin AbdulRahman Al-Juneyd Jamali-Layl. 
Kifo chake kilikuwa msiba mkubwa kwa watu wa Zanzibar, 
alizikwa Shambani kwake Nyanjale, Unguja. 


Hizi ni miongoni mwa khabari za Sheikh Suleiman Al-Alawy, 
tumezitaja kwa ufupi kuepuka kumchosha msomaji. 


Rejea: 
1. Ijaza ya Sheikh Suleiman aliowapa Mashekhe watatu. 
2. Kitabu cha Syd. AbdulKadir bin AbdulRahman Al-Juneyd “Ugudul- 
Jaahizah”. 
3. Kitabu “Baadhi ya Wanavyuoni wa Mashariki ya Afrika” cha Sheikh 
Abdalla S. Farsy. 


Maahad Juneyd Islamiy 


Kitengo cha Bahthi na Utafiti 
+255 777 878 047 — Zanzibar 

